ঈদুল ফিতর উপলক্ষে এসএ টেলিভিশন কিংবদন্তীতুল্য কিছু শিল্পীর জনপ্রিয় সব গান নিয়ে আয়োজন করতে যাচ্ছে অনুষ্ঠান ‘আপন আলোয়’। কিংবদন্তীতুল্য শিল্পী শচীন দেব বর্মন কিংবা হাসন রাজার বিখ্যাত সব গানগুলো নিয়ে সাজানো হবে এই অনুষ্ঠান। অনুষ্ঠানটিতে বিখ্যাত এই শিল্পীদের গাওয়া জনপ্রিয় গান থাকবে পাশাপাশি তাদের জীবনের কিছু কথা। দেশের জনপ্রিয় শিল্পীরা এ সব গান পরিবেশন করবেন। অনুষ্ঠানটির প্রযোজনা করেছেন আবু জাফর রায়হান। অনুষ্ঠানটি এসএ টেলিভিশনে প্রচারিত হবে ঈদের দিন হতে ঈদের ৬ষ্ঠ দিন পর্যন্ত প্রতিদিন দুপুর ২টা ২০ মিনিটে।